হার বাঁচাতে লড়ছেন গম্ভীররা
রঞ্জি ট্রফিতে গত দু’বারের চ্যাম্পিয়ন কর্নাটকের বিরুদ্ধে হার বাঁচােত লড়ছে গৌতম গম্ভীরের দিল্লি। চতুর্থ দিনে ইনিংসে হার বাঁচাতে তাদের আরও ২২০ রান তুলতে হবে। গৌতম গম্ভীর (১৩) ও উন্মুক্ত চাঁদ (৩) উইকেটে রয়েছেন।
আইসিসিতে মহিলা আম্পায়ার
ক্রিকেটের ইতিহাসে প্রথমবার কোনও আন্তর্জাতিক টুর্নামেন্টের জন্য চার মহিলা আম্পায়ারের নাম ঘোষণা করল আইসিসি। ৫ ডিসেম্বর ব্যাংকক-এ শুরু হচ্ছে মহিলাদের টি-টোয়েন্টি বিশ্বকাপের যোগ্যতা অর্জন পর্ব। সেখানে আম্পায়ার হিসাবে দেখা যাবে চার্লি পোলোসাক (অস্ট্রেলিয়া), সুং রেডফিন (ইংল্যান্ড), জ্যাকলিন উইলিয়ামস (ওয়েস্ট ইন্ডিজ) এবং ক্যাথলিন ক্রস-কে (নিউজিল্যান্ড)।
লোধা কমিশনে চিঠি আদিত্যর
ভারতীয় ক্রিকেট বোর্ডের ভাবমূর্তি স্বচ্ছ রাখার আবেদন জানিয়ে লোধা কমিশনে চিঠি লিখলেন বিহার ক্রিকেট সংস্থার সচিব আদিত্য বর্মা। চিঠিতে দুর্নীতিগ্রস্ত বোর্ডের কর্তাদের দূরে রাখার আবেদনও জানানো হয়েছে।
সন্ত্রাস নিয়ে ভাবছেন না মারে
ব্রাসেলসে সন্ত্রাসবাদী হামলার আতঙ্ক নিয়ে বিন্দুমাত্র চিন্তিত নন অ্যান্ডি মারে। শুক্রবার থেকে শুরু হচ্ছে বেলজিয়ামের বিরুদ্ধে ডেভিস কাপ ফাইনাল। মারে বলেছেন, ‘‘আমি খেতাবের স্বপ্ন দেখছি।’’
পিছিেয় থেকে ড্র গোয়ার
আইএসএলে দুর্বল নর্থইস্ট ইউনাইটেডের কাছে আটকে গেল এফসি গোয়া। ম্যাচের ফল ১-১। ম্যাচের ৪৪ মিনিটে গোল করে নর্থইস্ট-কে এগিয়ে দেন বার্নার্ড মেন্ডি। ৮০ মিনিটে সমতা ফেরান গোয়ার রোনাল্ডো অলিভিয়েরা।
ম্যাকাওয়ে তৃতীয় রাউন্ডে সিন্ধু
ম্যাকাও ওপেন গ্রঁ প্রি গোল্ড ব্যাডমিন্টনের তৃতীয় রাউন্ডে পৌঁছে গেলেন ভারতের পি ভি সিন্ধু। জিতেছেন সাঁই প্রণীত এবং এইচ এস প্রণয়। অভিযান শেষ হয়ে গেল অজয় জয়রামের।